Orban het migrantekrisis aan EU blootgelê – praag.co.za
Sy kritici beweer dat die lae persentasie die stemmery ongeldig gemaak het, maar die verkiesingsuitslae het byna eenparig die regering se standpunt oor migrasie gesteun.
Orban en sy Fidesz-party sal kiesers se afkeur van migrante gebruik om die aandag af te trek van kwessies soos korrupsie en probleme in die gesondheid- en onderwyssektor, het 'n politieke ontleder, Csaba Toth, gesê.
Alhoewel die aantal kiesers wat by die stembus opgedaag het, net minder is as die vereiste 50 persent plus een wat nodig is om die uitslae amptelik te maak, kan die ongewilde Duitse kanselier Angela Merkel en die EU Kommissie nie kiesers se weerstand teen die instroming ontken nie.
Minstens 28 migrante wat die EU wil binnedring, is naby die kus van Libië dood toe ván hulle in 'n oorlaaide boot versmoor het.
Volgens berigte was daar nagenoeg eenduisend mense op die houtboot.
Migrante spring gereeld oorboord wanneer die Italiaanse kuswag hul vaartuie nader om "gered" te word. Die kuswag word deur wetgewing verplig om reddingsoperasies in die see noord van Libië uit te voer.
Hulle het die week reeds meer as 1800 mense aan die Libiese kus uit die see getrek en na Italië geneem.
Skrywer praagGepubliseer op 5 Oktober 2016 Kategorieë Internasionale nuus, NuusSleutelwoord Angela Merkel, Duitsland, EU, hongarye, Italië, kultuurskok, kuswag, migrante, referendum